b"\n_START_ARTICLE_\nLocomotora 1-1-1\n_START_SECTION_\nHist\xc3\xb2ria\n_START_PARAGRAPH_\nR\xc3\xa8plica de la locomotora original que va fer el primer recorregut a Espanya entre les estacions de Barcelona i Matar\xc3\xb3, el 1848. De tipus Crewe, va ser constru\xc3\xafda a Anglaterra per la companyia Jones & Pot de Warrington. Aquesta es va construir el 1948 per a commemoraci\xc3\xb3 del centenari de la inauguraci\xc3\xb3 de la l\xc3\xadnia. L'original va ser desbatallada el 1873 en caure del pedestal on es va exposar a la fira de mostres de Barcelona. \xc3\x89s la locomotora habitual que es fa servir als viatges commemoratius.\n_START_SECTION_\nConservaci\xc3\xb3\n_START_PARAGRAPH_\nEl seu estat de conservaci\xc3\xb3 \xc3\xa9s bo. Entre el gener i febrer de 1988 va ser restaurada. Tamb\xc3\xa9 el 1998. La darrera restauraci\xc3\xb3 es va fer l'any 2006. Comparteix expedient (n\xc2\xba 37) amb el Tren del Centenari. En aquest expedient hi ha un buidatge de documentaci\xc3\xb3 referent a la locomotora de l'Arxiu Nacional de Catalunya. A l'agost de 2012 es va traslladar al taller de reparacions de Lleida per una fuita d\xe2\x80\x99aigua a l\xe2\x80\x99autoclau. Quan es va fer una revisi\xc3\xb3 m\xc3\xa9s a fons es van diagnosticar p\xc3\xa8rdues significatives d\xe2\x80\x99espessor a les parets de la caldera, fent totalment impossible la seva utilitzaci\xc3\xb3 amb unes m\xc3\xadnimes condicions de seguretat."